**РЕПУБЛИКА БЪЛГАРИЯ**

**Министерство на земеделието, храните и горите**

**Областна дирекция „Земеделие” – София област**

1000 София, бул.Витоша 4, тел: 980 28 73 факс: 9883 63, E-mail: ODZG\_sfoblast@mzh.government.bg

**ОБЯВЛЕНИЕ ЗА ПРОВЕЖДАНЕ НА КОНКУРС ЗА НАЗНАЧАВАНЕ НА ДЪРЖАВНИ СЛУЖИТЕЛИ**

Областна дирекция „Земеделие” – София област, на основание чл. 10а, ал. 2 от ЗДСл, във връзка с чл. 14, ал.1 НПКПМДСл и Заповед № РД-04-45 /13.03.2020г., на директора на Областната дирекция, обявява конкурс за назначаване на държавен служител при следните условия:

 **СТАРШИ СЧЕТОВОДИТЕЛ -** в Дирекция “Административно-правна, финансово-стопанска дейност и човешки ресурси”, Областна дирекция “Земеделие ” – София област

1. **Минимални и специфични изисквания за заемане на длъжността:**

 - степен на завършено образование - висше;

 **-** минимална образователна степен -бакалавър;

 - професионална област – финанси; счетоводство и контрол, икономика;

 - Минимален професионален опит - 1 година в област или области, свързани с функционалните задължения на длъжността, или придобит V младши ранг;

***Специфични изисквания-*** Съставител на финансови отчети, съгласно чл.35 от Закона за счетоводство

***Допълнителни умения и квалификации, носещи предимство за кандидатите***:

 - компютърна компетентност: MS Office – MS Word, MS Excel.

 - професионален опит в сферата на държавната администрация;

 - кандидатите да отговарят на условията на чл.7 от Закона за държавния служител.

**2. Начин за провеждане на конкурса**:

 - тест;

#  - интервю

**3. Описание на длъжността** - Води касовата наличност, приема и проверява по форма и съдържание първичните счетоводни документи; статии по съответните сметки. Извършва текущо счетоводно отчитане на приходите и разходите на финансовите средства на дирекцията и общинските служби. Приема, обработва и предава болничните листове в НОИ. Участва в комисии при извършване на инвентаризациите и отразяването на резултатите от тях. Изготвя ведомостите за заплати на служителите.Изготвя УП-2 и УП-3.Обработва заявления за обезщетения на собствениците на земеделска земя. Събира, обобщава и изготвя ежемесечни заявки за консумативи и материали за общинските служби по земеделие. Раздава консумативи и материали на дирекцията и общинските служби по земеделие и др.

 Познаване и ползване на нормативните актове, свързани с дейността /Закона за счетоводството, Закон за публичните финанси, Закона за устройството на държавния бюджет, Закон за държавния бюджет на РБ за съответната година и ПМС за приложението му, цялата нормативна уредба, свързана с работни заплати и стопански разходи, всички нормативни и подзаконови нормативни актове, свързани с Единната система на плащания, взаимоотношенията с банковите институции, Закон за държавния служител и др./;

**4. Размер на основната работна заплата за длъжността - старши счетоводител е от 610-1700лв.**

\* Основният размер на заплатата за длъжността ще бъде определена в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация.

**ІІІ. Необходими документи за кандидатстване:**

 - заявление за участие в конкурса – образец /Приложение № 3 към чл.17, ал. 2 от Наредбата за провеждане на конкурсите и подбора при мобилност на държавни служители /обн. ДВ, бр. 97 от 10.12. 2019г. посл.изм.и доп. Д.В бр.9 от 31.01.2020г./

 - декларация от лицето, че е пълнолетен български гражданин, не е поставен под запрещение, не е осъждан за умишлено престъпление от общ характер на лишаване от свобода и не е лишено по съответен ред от правото да заема определена длъжност;

 - копия от документи за придобита образователно-квалификационна степен, допълнителна квалификация и правоспособност;

- копие от документите, удостоверяващи продължителността на професионалния опит или придобития ранг като държавен служител.

**ІV. Срок за подаване на документите:** 10 календарни дни от публикуване на обявлението.

**V. Място за подаване на документите:** Областна дирекция “Земеделие” – София област, гр.София, бул. “Витоша.” № 4, ет.6, тел. 02/ 980-28-73 / в.668. лично или чрез пълномощник.

**VІ. Общодостъпно място, на което ще се публикуват списъци или други съобщения във връзка с конкурса:** Интернет – страницата иинформационното табло на Областна дирекция “Земеделие” – София област , гр.София, бул.“Витоша” № 4, ет.6.